Датум: 20.07.2021. године

Број: 76-1/2021

Црвени крст Бачка Топола, 24300 Бачка Топола, Петефи бригаде, број 7, Матични број: 08033048, ПИБ: 101443874, за потребе рада народне кухиње у 2021./2022. и 2022./2023. години објављује

**П О З И В**

**за подношење писане понуде за набавку услуге**

**– производња и испорука хлеба у замену за брашно,**

**за потребе корисника Народне кухиње**

Право учешћа у поступку имају сви понуђачи правна лица и предузетници који испуњавају следеће услове:

1) Да је Понуђач регистрован код надлежног органа, односно уписан у одговарајући регистар.

2) Да Понуђач и његов законски заступник није осуђиван за неко од кривичних дела као члан организоване криминалне групе, да није осуђиван за кривична дела против привреде, кривична дела против животне средине, кривично дело примања или давања мита, кривично дело преваре.

3) Да је Понуђач измирио доспеле порезе, доприносе и друге јавне дажбине у складу са прописима Републике Србије или стране државе када има седиште на њеној територији.

4) Да Понуђач има важећу дозволу надлежног органа за обављање делатности која је предмет јавне набавке, ако је таква дозвола предвиђена посебним прописом.

5) Да је Понуђач поштовао обавезе које произилазе из важећих прописа о заштити на раду, запошљавању и условима рада, заштити животне средине, као и да нема забрану обављања делатности која је на снази у време подношења понуде.

* Испуњеност ових услова се доказује потписивањем Изјаве која се налази у прилогу позива.

Критеријум за доделу Уговора у овом поступку је **“Eкономски најповољнија понуда“.**

Рок за подношење понуда је 30.07. 2021 . године до 10:00 часова, лично или на e-mail: ckbt@stcable.net

Неблаговремене понуде се неће отварати и по окончању поступка отварања биће враћене понуђачу са назнаком да је иста поднета неблаговремено.

Понуђач може да поднесе само једну понуду.

Понуде ће се отварати јавно, дана 30.07 2021. године у 12,00 часова. Отварање ће се обавити у просторијама Наручиоца, 24300 Бачка Топола, Петефи бригаде, број 7.

Сва заинтересована лица могу присуствовати отварању понуда. Представници понуђача, пре почетка отварања понуда морају предати Комисији за набавку услуге писмено пуномоћје – овлашћење за учешће у поступку отварања понуда, издато на меморандуму понуђача, оверено печатом и потписом овлашћеног лица и личну карту на увид.

Наручилац ће одлуку о додели Уговора донети исти дан.

Наручилац задржава право да обустави поступак ове набавке у било ком моменту пре закључивања Уговора.

Лице за контакт Будимир Марић 063/ 592 307, e – mail: ckbt@stcable.net

У Бачкој Тополи, дана 20.07.2021. године.

за Наручиоца

секретар Будимир Марић

**I ОБРАЗАЦ ПОНУДЕ**

Понуда бр. \_\_\_\_\_\_\_\_\_од\_\_\_\_\_\_\_\_\_ 2021. године за набавку услуге: **Производња и испорука хлеба у замену за брашно, за потребе корисника Народне кухиње Црвени крст Бачка Топола**.

**Општи подаци о понуђачу**

|  |  |
| --- | --- |
| **Пословно име или скраћени назив из одговарајућег регистра:** |  |
| **Адреса и седиште:** |  |
| **Име и презиме особе за контакт:** |  |
| **е-маил адреса:** |  |
| **Телефон:** |  |
| **Фаx:** |  |
| **Порески број (ПИБ):** |  |
| **Матични број понуђача:** |  |
| **Број текућег рачуна и назив банке:** |  |
| **Одговорно лице за потписивање**  **уговора** |  |

Место и датум Потпис овлашћеног лица понуђача

\_\_\_\_\_\_\_\_\_\_\_\_\_\_\_\_\_\_ М.П. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**II.**

**СТРУКТУРА ПОНУДЕ**

* 1. **Паритет (ПА)**

\_\_\_\_\_\_\_\_\_\_\_\_\_\_\_\_\_\_\_\_\_\_ грама брашна за векну хлеба од 500 грама.

**1.2. Дневни производни капацитет ( ДПК )**

\_\_\_\_\_\_\_\_\_\_\_\_\_\_\_\_\_\_\_\_\_\_ тона брашна

**1.3.Складишни капацитет брашна у својини понуђача ( СК )**

\_\_\_\_\_\_\_\_\_\_\_\_\_\_\_\_\_\_\_\_\_\_ тона брашна (максимум)

**1.4.Рок важења понуде (РВП)** износи \_\_\_\_\_\_\_\_\_\_\_ дана од дана отварања понуда.

**1.5.Спремност добављача да учествује у хуманитарној подршци програма народне кухиње (ПФ)**

\_\_\_\_\_\_\_\_\_\_\_\_ % у односу на укупну вредност извршене услуге.

**2.Начин измирења обавезе:**

Уроку од (потребно је прецизирати)

**3. Испорука:** Испорука се врши сукцесивно на период од 2 (две) године дана, почев од дана закључења уговора

Датум: Потпис овлашћеног лица понуђача

\_\_\_\_\_\_\_\_\_\_\_\_\_\_\_\_\_\_ М.П. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**III.**

**ОПИС КРИТЕРИЈУМА ЗА ДОДЕЛУ УГОВОРА**

Критеријум за избор најповољније понуде је **економски најповољнија понуда**.

Оцењивање и рангирање понуде, заснива се на следећим критеријумима:

* 1. Паритет (**ПА**) ............................................................................................ 80пондера
  2. Дневни производни капацитет (**ДПK**).................................................. 20 пондера
  3. Складишни капацитет у својини понуђача минимум (**СК** ) .......... 25 пондера
  4. Рок важења понуде( **РВП** ) ................................................................... 10 пондера
  5. Спремност добављача да учествује у хуманитарној подршци програма

Народне кухиње-пословна филантропија (ПФ)...................................... 25 пондера

**1.1.Паритет (ПА)**

Максималан износ овог критеријума износи 80 пондера.

Максималан износ добија пoнуђач који понуди најбољи паритет. Број пондера за паритет је следећи:

Једна векна од 500 грама / 950 грама брашна тип 500 ........ 80 пондера

Једна векна од 500 грама / 960 грама брашна тип 500 ........ 70 пондера

Једна векна од 500 грама / 970 грама брашна тип 500 ........ 60 пондера

Једна векна од 500 грама / 980 грама брашна тип 500 ........ 40 пондера

Једна векна од 500 грама / 990 грама брашна тип 500 ........ 20 пондера

**1.2. Дневни производни капацитет (ДПК)**

Максималан износ овог критеријума износи 20 пондера. Број пондера за дневни производни капацитет је:

дневно до 5 тона ............................... 1 пондер,

дневно до 15 тона ............................. 3 пондер,

дневно до 25 тона ........................... 5 пондера

дневно до 35 тона .......................... 10 пондера

дневно до 55 тона .......................... 15 пондера

дневно преко 55 тона ...................... 20 пондера

**1.3. Складишни капацитет брашна у својини понуђача ( СК )**

Максималан износ овог критеријума износи 25 пондера. Број пондера за складишни капацитет брашна је :

Максимум 15 тона .......................... 3 пондера

Максимум 25 тона .......................... 5 пондера

Максимум 50 тона .......................... 10 пондера

Максимум 150 тона .......................... 15 пондера

Максимум 250 тона .......................... 20 пондера

Преко 250 тона ............................ 25 пондера

**1.4.Рок важења понуде (РВП):**

Максималан износ овог критеријума износи 10 пондера. Број пондера за рок важења понуде је :

60 дана .......................................... 5 пондера

180 дана ......................................... 10 пондера

**1.5 Спремност добављача да учествује у хуманитарној подршци програма народне кухиње** (**Пословна филантропија**) **ПФ**

Максималан износ овог критеријума износи 25 пондера. Број пондера за хуманитару подршку програма народне кухиње понуде је:

1% - 3 пондера

2% - 6 пондера

3% - 9 пондера

4% - 12 пондера

5% - 15 пондера

6% - 18 пондера

7% - 21 пондера

8% и више - 25 пондера

**Збир постигнутих пондера ( БП ) се добија :**

**БП = ПА+ ДПК+СК+ РВП+ ПФ**

Уколико две или више понуда имају једнак број пондера, као најповољнија биће избарана понуда оног понуђача који је понудио **најбољи паритет**(ПА)

У случају истог понуђеног паритета, као најповољнија биће изабрана понуда са исказаним **дужим роком важења понуде**(РВП).

**У случају да више понуђача оствари исти број пондера по основу паритета и дужине рока важења понуде, Наручилац задржава дискреционо право да донесе коначну одлуку о изабру понуђача**.

**IV.**

**ИЗЈАВА О ИСПУЊЕНОСТИ ОБАВЕЗНИХ УСЛОВА ЗА УЧЕШЋЕ**

**У ПОСТУПКУ НАБАВКЕ**

Под пуном материјалном и кривичном одговорношћу изјављујем: Да понуђач\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ из \_\_\_\_\_\_\_\_\_\_\_\_\_\_\_\_\_\_\_\_\_, ул.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ испуњава ниже наведене услове:

|  |  |
| --- | --- |
| **ОБАВЕЗНИ УСЛОВИ ЗА УЧЕШЋЕ У ПОСТУПКУ НАБАВКЕ** | |
| **Бр.** | **УСЛОВИ** |
| **1.** | Да је Понуђач регистрован код надлежног органа, односно уписан у одговарајући регистар. |
| **2.** | Да Понуђач и његов законски заступник није осуђиван за неко од кривичних дела као члан организоване криминалне групе, да није осуђиван за кривична дела против привреде, кривична дела против животне средине, кривично дело примања или давања мита, кривично дело преваре. |
| **3.** | Да је Понуђач измирио доспеле порезе, доприносе и друге јавне дажбине у складу са прописима Републике Србије или стране државе када има седиште на њеној територији. |
| **4.** | Да Понуђач има важећу дозволу надлежног органа за обављање делатности која је предмет јавне набавке, ако је таква дозвола предвиђена посебним прописом |
| **5.** | Да је Понуђач поштовао обавезе које произилазе из важећих прописа о заштити на раду, запошљавању и условима рада, заштити животне средине, као и да нема забрану обављања делатности која је на снази у време подношења понуде. |
| М.П. Потпис одговорног лица  понуђача | |

Модел

Број: 76-5/2021

**УГОВОР**

**о испоруци хлеба Црвеном крсту Бачка Топола**

**за потребе корисника Народне кухиње**

Закључен у Бачкој Тополи, дана 06.08.2021. године између:

**Црвеног крста Бачка Топола Топола**, 24300 Бачка Топола, Петефи бригаде број 7, PIB: 101443874, матични број: 08033048, кога заступа Секретар Будимир Марић (у даљем тексту: **Наручилац**) с једне стране и

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(назив субјекта),\_\_\_\_\_\_\_\_\_\_\_\_\_\_\_\_\_\_\_\_\_(место), \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(улица и број), ПИБ: \_\_\_\_\_\_\_\_\_\_\_\_, матични број: \_\_\_\_\_\_\_\_\_\_\_, кога заступа \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (у даљем тексту: **Добављач**) са друге стране .

Члан 1.

Предмет овог Уговора је испорука хлеба Наручиоцу од стране Добављача у замену за пшенично брашно, за потребе корисника Народне кухиње Црвеног крста Бачка Топола, за период од **01.11.2021**.године до **30.04.2022**. године и период од **01.11.2022**.године до **30.04.2023**. године.

Члан 2.

Наручилац ће за потребе припреме хлеба из члана 1. овог Уговора, Добављачу испоручивати потребну количину брашна, и то за једну (1) векну хлеба од 500 грама - \_\_\_\_\_\_\_ килограм брашна тип 500. Добављач се обавезује да дневно врши испоруку 300 векни хлеба на адресу Нручиоца из члана 8. овог Уговора.

Члан 3.

Наручилац задржава право да мења потребне дневне количине хлеба у оквиру уговорене испоруке али је у обавези да Добављачу промену најави најмање 1 дан раније.

Члан 4.

Уговорене стране су сагласне да се испорука хлеба врши сукцесивно током трајања овог Уговора, за радне дане и по дневном требовању Наручиоца, а по реципроцитету из члана 2. овог Уговора .

Члан 5.

Обавезује се Добављачу да услуге врши према понуди број: \_\_\_\_\_\_\_\_\_\_\_\_\_\_\_\_\_\_ од \_\_\_\_\_\_ 2021. године ( образац број II структура понуде ) који је саставни део и прилог овог Уговора.

Члан 6.

Добављач задржава разлику у тежини брашна између преузете количине брашна и тежине хлеба у склади са понудом из члан 5. овог Уговора,као накнаду за извршене услуге.

Члан 7.

Добављач се обавезује да о свом трошку обезбеди све потребне пратеће компоненте и друге ресурсе за производнју хлеба: со, квасац, адитиве, енергенте, радну снагу, амбалажу, транспортно средство итд.

Члан 8.

Добављач се обавезује да требовану количину хлеба свакодневно доставља Наручиоцу франко кухиња на адреси 24300. Бачка Топола, Петефи бригаде број 7, најкасније до 7 (седам) часова.

Члан 9.

Уговорене стране су сагласне да Добављач за уговорену услугу из члана 1. и 2. овог Уговора испоставља фактуру Наручиоцу сваког месеца на основу броја испоручених векни. По извршеној обавези Наручиоца везано за испоруку потребне количине брашна, Добављач ће издати књижно одобрење за сваку конкретну фактуру.

Члан 10.

Добављач се обавезује да ће обезбедити складиштење брашна за припрему хлеба, као и уредно вођење документације о утрошку и залихама. На захтев Наручиоца, Добављач је дужан да стави на увид документацију из става један овог члана.

Члан 11.

Уговорене стране су сасгласне да Наручилац има право да једнострано раскине Уговор уколико Добављач не извршава уговорене обавезе из овог Уговора или грубо крши исте.

Члан 12.

Свака Уговорна страна може отказати овај Уговор и пре истека рока из члана 1. уколико друга уговорна страна не испуњава преузете обавезе утврђене овим Уговором са отказним роком од 15. дана уз изричиту обавезу надокнаде настале штете другој уговорној страни.

Члан 13.

Добављач прихвата обхавезу да у случају престанка рада из било којих разлога, наручиоцу надокнади штету због неиспоручене количине хлеба најмање за 30 радних дана по комерцијалној цени, и да о свом трошку испоручи преосталу - неискоришћену количину брашна а на основу извршеног усклађивања магацинских картица између наручиоца и Добављач а, на дан престанка рада.

Члан 14.

У случају спора надлежан је Привредни суд у Суботици.

Члан 15.

Уговор је сачињен у 4 (четири) примерка од којих свака страна задржава по 2 (два) примерка.

ДОБАВЉАЧ НАРУЧИЛАЦ

\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_

Будимир Марић,

секретар ЦК Бачка Топола